b'\n_START_ARTICLE_\nVerdensuret i Berlin\n_START_PARAGRAPH_\nVerdensuret i Berlin (tysk:Weltzeituhr eller Urania-Weltzeituhr) ble oppf\xc3\xb8rt p\xc3\xa5 Alexanderplatz i 1969 etter tegninger av industridesigneren Erich John. Uret er formet som en sylinder med 24 ytre flater p\xc3\xa5skrevet navnet p\xc3\xa5 148 byer og steder. Den roterende sylinderen viser lokal tid p\xc3\xa5 de oppf\xc3\xb8rte stedene. Metallsirklene over sylinderen symboliserer planetene. P\xc3\xa5 plassen rundt sokkelen er det laget en kompassrose i mosaikk.'